कोई बेल्ला हा परीह्‌ने साढ़े मुल्खै च देवतें समान पुजोंदे हे। ‘अतिथि देवो भव’ आक्खियै साढ़े शास्त्रकारें उन्दी बड़ी मानता कीती दी ऐ पर अज्जै दे जुगै च सारे जीवन मुल्ल बदली गे दे न। तुसें सुने दा होना ऐ जे पह्‌ले जमाने च टका सेर सब्जी भाजी ते टगे सेर बौ खाजा जं काजू-पिस्ता थ्होंदा हा, पर हुन टगे दा होई गेआ मनुक्ख। हुन ओह् भामें सेर होऐ भामें ढाई मन रे’ई गल्ल खाजे जां काजू-पिस्ते दी पर भाई ओह्‌दा ते भाऽ पुछदे गै डर लगदा ऐ।